มือแห้งแห้ง มีตุ่มใสๆที่ฝามือและคันมาก ไปพบมาหลายที่ไม่หาย แนะนำให้หลีกเลี่ยงจากน้ำ อยากสอบถามว่ามีทางรักษาให้หายขาดได้ไหมค่ะ
สวัสดีค่ะ อาการมือแห้ง มีตุ่มใสที่มือและคันมากดังกล่าวมา อาจจะเกิดจาก ผื่นภูมิแพ้ที่ผิวหนังชนิดหนึ่ง ซึ่งทำให้เป็นตุ่มใสและคันได้ รักษาด้วยการรับประทานยาแก้แพ้แก้คันหรือทาสเตียรอยด์เฉพาะที่ สาเหตุอื่นๆเช่น การแพ้สัมผัสสารที่แพ้เช่นโลหะ น้ำหอมหรือสารกันเสียในผลิตภัณฑ์ที่ใช้กับมือ การมีมือแห้งจากการล้างมือบ่อยจนเกินไป เป็นต้นโดยหากเกี่ยวกับอาการมือแห้งเกินไปจากการโดนน้ำบ่อยๆ การปรับพฤติกรรมจะสำคัญที่สุด หรือถ้าต้องทำงานที่สัมผัสกับน้ำหรือความชื้นแฉะเยอะ ควรใส่ถุงมือป้องกันน้ำเอาไว้ และถอดเปลี่ยนบ่อยๆ ไม่ให้อับชื้น ทาครีมให้ความชุ่มชื้นที่มือบ่อยๆ รับประทานยาแก้คันได้ควรไปพบแพทย์เพื่อตรวจซ้ำ หากปรับพฤติกรรมแล้วไม่ดีขึ้น ยังคันมาก มีตุ่มใสที่เป็นลุกลาม มีเลือดหรือหนองไหลจากตุ่มซึ่งอาจบ่งบอกถึงการติดเชื้อร่วมด้วย ควรได้รับยาฆ่าเชื้อภายใต้การดูแลของแพทย์ต่อไป